答案解析
查看更多优质解析
1、《出塞》【唐】王昌龄
秦时明月汉时关,万里长征人未还.
但使龙城飞将在,不教胡马度阴山.
2、《塞下曲·其一》【唐】王昌龄
蝉鸣空桑林,八月萧关道.出塞复入塞,处处黄芦草.
从来幽并客,皆向沙场老.莫学游侠儿,矜夸紫骝好.
3、《塞下曲·其二》【唐】王昌龄
饮马渡秋水,水寒风似刀.平沙日未没,黯黯见临洮.
昔日长城战,咸言意气高.黄尘足今古,白骨乱蓬蒿.
4、《出塞》【唐】王之涣
黄河远上白云间,一片孤城万仞山.
羌笛何须怨杨柳,春风不度玉门关.
5、《凉州词》【唐】王翰
葡萄美酒夜光杯,欲饮琵琶马上催.
醉卧沙场君莫笑,古来征战几人回.
6、《关山月》【唐】李白
明月出天山,苍茫云海间.长风几万里,吹度玉门关.
汉下白登道,胡窥青海湾.由来征战地,不见有人还.
戍客望边色,思归多苦颜.高楼当此夜,叹息未应闲.
7、《从军行》【唐】王昌龄
青海长云暗雪山,孤城遥望玉门关.
黄沙百战穿金甲,不破楼兰终不还.
8、《塞上听吹笛》【唐】高适
雪净胡天牧马还,月明羌笛戌楼间.
借问梅花何处落?风吹一夜满关山!
9、《渔家傲·塞下秋来》【宋】范仲淹
塞下秋来风景异,衡阳雁去无留意.四面边声连角起.
千嶂里,长烟落日孤城闭.浊酒一杯家万里,燕然未勒归无计.
羌管悠悠霜满地.人不寐,将军白发征夫泪.
10、《塞下曲·其二》【唐】卢纶
林暗草惊风,将军夜引弓.平明寻白羽,没在石棱中.
11、《塞下曲·其三》【唐】卢纶
月黑雁飞高,单于夜遁逃.欲将轻骑逐,大雪满弓刀.
12、《使至塞上》【唐】王维
单车欲问边,属国过居延.征蓬出汉塞,归雁入胡天.
大漠孤烟直,长河落日圆.萧关逢候骑,都护在燕然.
边塞诗
解析看不懂?免费查看同类题视频解析
查看解答